होली तक शहर में और लगेंगे 64 सीसीटीवी कैमरे
शहरकी सुरक्षा को लेकर शहर के भामाशाहों और नगर परिषद के सहयोग से लग रहे सीसीटीवी कैमरे अधिकांश मुख्य चौराहों पर लग चुके हैं। अब तक शहर में 30 से अधिक कैमरे लग चुके हैं। लेकिन पुलिस प्रशासन की ओर से यह प्रयास किए जा रहे हैं शहर में होली से पहले 64 से अधिक कैमरे लग जाए। जानकारी के अनुसार पूर्व में शहर में हो रही वारदातों के बाद दैनिक भास्कर की ओर से चलाए जा रहे सुरक्षित शरह-सुरक्षित मोहल्ला अभियान के तहत भामाशाहों और नगर परिषद के सहयोग से पुलिस प्रशासन के साथ मिलकर पूरे शहर में सीसीटीवी कैमरे लगाने का प्रस्ताव तैयार किया गया था। इसके बाद शहर में अब तक मुख्य चौराहों नया बस स्टैंड, पुराना बस स्टैंड, मस्तान बाबा क्षेत्र, बांगड़ स्कूल तिराहा, सूरजपोल, मंथन टॉकिज चौराहा आदि मुख्य चौराहों पर करीब 30 से अधिक सीसीटीवी कैमरे लग चुके हैं। पुलिस अधिकारियों ने बताया कि होली से पहले पूरे शहर में 64 से अधिक कैमरे लगाने का प्रयास किया जाएगा।
दूसरेचरण में रेलवे स्टेशन से हाउसिंग बोर्ड, पणिहारी चौराहा और नया गांव : शहरमें प्रथम चरण में लगने वाले सीसीटीवी कैमरों का काम लगभग पूरा हो चुका है। अब जल्द दूसरे चरण में रेलवे स्टेशन से हाउसिंग बोर्ड तक सीसीटीवी कैमरे लगेंगे। इसके साथ ही पणिहारी चौराहा, नया गांव और बांगड़ कॉलेज चौराहे पर कैमरे लगाने का काम शुरू होगा।
^ शहर में प्रमुख स्थानों पर कैमरे लग चुके हैं। यह प्रयास रहेंगे की होली से पहले पूरे शहर में 64 से अधिक कैमरे लग जाए। कोतवाली में ही बेस स्टेशन बना हुआ है। जहां से पूरे शहर में नजर रखी जा रही है। अमरसिंह रतनू, थाना अधिकारी, कोतवाली
सभी स्थानों पर लगाए टॉवर
कैमरोंके लिए टॉवर लगाने का काम नगर परिषद की ओर लिया गया था। जिसके तहत सभी मुख्य चौराहों पर टॉवर लगाने का काम पूरा हो चुका है। अधिकांश टॉवर 20 फीट से अधिक ऊंचाई के हैं। जिसकी वजह से पूरा क्षेत्र कवर हो जाता है। होली पर सुरक्षा को ध्यान में रखते हुए 8 से 10 अतिरिक्त सीसीटीवी कैमरे भी लगाएं जाएंगे।
इन कैमरों के लिए कोतवाली पुलिस थाना में बेस स्टेशन बनाया गया है। जहां 24 घंटे पुलिसकर्मियों द्वारा पूरे शहर की गतिविधियों पर नजर रखी जाती है। इसके साथ इनकी मॉनिटरिंग से ही लगातार गश्त हो रही है। पुलिस अधिकारियों का दावा है कि शहर में कैमरे लगने के बाद वारदातों की संख्या में काफी कमी आई है।
अच्छी खबर
bho_Deva hin_Deva hin_Deva hin_Deva hin_Deva hin_Deva hin_Deva bho_Deva